CELEX: 32011R0873
Language: lt
Date: 2011-07-27 00:00:00
Title: 2011 m. liepos 27 d. Komisijos įgyvendinimo reglamentas (ES) Nr. 873/2011 dėl tam tikrų prekių klasifikavimo Kombinuotojoje nomenklatūroje

2.9.2011   
            
            
               LT
            
            
               Europos Sąjungos oficialusis leidinys
            
            
               L 227/5
            
         KOMISIJOS ĮGYVENDINIMO REGLAMENTAS (ES) Nr. 873/2011
   2011 m. liepos 27 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis lentelės 3 skiltyje išdėstytais motyvais;
            
         
               (4)
            
            
               reikėtų nustatyti, kad atsižvelgiant į Europos Sąjungoje taikomas priemones, susijusias su dvigubos kontrolės sistemomis ir į Europos Sąjungą importuojamų tekstilės dirbinių išankstine ir retrospektyvia priežiūra, šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar 60 dienų, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2),12 straipsnio 6 dalyje;
            
         
               (5)
            
            
               Muitinės kodekso komitetas per pirmininko nustatytą laikotarpį nuomonės nepateikė,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Atsižvelgiant į Europos Sąjungoje taikomas priemones, susijusias su dvigubos kontrolės sistemomis ir į Europos Sąjungą importuojamų tekstilės dirbinių išankstine ir retrospektyvia priežiūra, valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis 60 dienų, kaip nustatyta Reglamento (EEB) Nr. 2913/92 12 straipsnio 6 dalyje
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 27 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Sudėtinė prekė, kurią sudaro akytojo plastiko (poliuretano) kempinė (11,5 cm × 8,2 cm × 1,1cm) ir kempinę dengianti megztos poliesterinės medžiagos šluostė.
                  Medžiagą sudaro mezgant sujungti tekstūruoti poliesteriniai siūlai ir aliuminiu dengti poliesteriniai pluoštai (gauti naudojant metalizavimo garų srautu procesą). Kempinė visiškai įdėta į medžiagą.
                  (valymo šluostė)
                  (Žr. nuotraukas Nr. 656 A ir 656 B) (1)
                  
               
               
                  6307 10 10
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, XI skyriaus 7 pastabos e punktu, 63 skirsnio 1 pastaba ir KN kodus 6307, 6307 10 ir 6307 10 10 atitinkančiais prekių aprašymais.
                  Dirbinys yra sudėtinė prekė, kaip apibrėžta 3 bendrosios aiškinimo taisyklės b punkte, nes kempinė pritvirtinta prie šluostės, ir jos abi sudaro praktiškai nedalomą visumą. (Taip pat žr. SS paaiškinimų (Suderintos sistemos paaiškinimų) 3 bendrosios aiškinimo taisyklės b punkto IX grupės paaiškinimus).
                  Šluostė, kuri yra tekstilės dirbinys, pagal XI skyriaus 7 pastabos e punktą yra gatavas dirbinys, nes megzta medžiaga prijungta klijinimo būdu. Be to, dėl to, kad kempinė įdėta į gatavą tekstilės dirbinį, visa prekė yra gatavas dirbinys. Todėl pagal 63 skirsnio 1 pastabą dirbinys priskirtinas prie 63 skirsnio I poskirsnio.
                  Ir megzta šluostė, ir kempinė turi valymui su vandeniu ir plovikliais skirtiems dirbiniams būdingų savybių. Tačiau, kaip apibrėžta 3 bendrosios aiškinimo taisyklės b punkte, šiurkštus megztos šluostės paviršius yra esminė dirbinio savybė, nes dėl šiurkštaus paviršiaus dirbinys skirtas pridžiūvusioms dėmėms nuvalyti nuo lygių paviršių. Kempinės paskirtis – tik pagerinti šluostės galimybę sugerti vandenį ir ploviklį. Todėl esmines savybes sudėtinei prekei suteikia tekstilės medžiaga.
                  Todėl dirbinys klasifikuotinas kaip megzta valymo šluostė priskiriant KN kodą 6307 10 10.
               
            
         
      
                  
                     
               
               
                  
                     
               
            
                  
                     656 A
                  
               
               
                  
                     656 B
                  
               
            
         (1)  Nuotraukos pateikiamos tik dėl informacijos.